**Працоўны саюз Amazon** (англ.: Amazon Labor Union (ALU)) — незалежны прафсаюз работнікаў Amazon.

Перадумовы стварэння
--------------------

Сведчанні аб парушэнне правоў працоўных у Amazon паступалі яшчэ з 2018 года. Так, напрыклад, у 2018 годзе паступалі звесткі аб тым, што на складзе Amazon у Стафардшыры, работнікі не маглі схадзіць у прыбіральню і мачыліся ў бутэлькі прама на працоўным месцы, з-за боязі таго, што аўтаматычная штрафная сістэма ад Amazon выпіша работніку штраф. У 2021 годзе кіраўніцтва кампаніі прызнала факт таго, што вадзіцелі Amazon не маюць часу на паходы ў прыбіральню, і паабяцала вырашыць праблему. Аднак наяўнасць такой праблемы на складах кампаніі да гэтага часу адмаўляецца.

Работнікі кампаніі таксама заяўлялі аб звышурочнай працы ў чорную пятніцу, непрыстасаваныя для працы склады і сачэнне за работнікамі з боку карпарацыі.

У справаздачы Open Markets Institute аб умовах працы на Amazon сцвярджаецца, што працаўнікі фірмы знаходзяцца пад пастаянным кантролем кіраўніцтва, падвяргаюцца дыскрымінацыі і рызыкуюць быць звольненымі па невядомых прычынах. У прыватнасці адзначаецца, што Amazon устанаўлівае камеры назірання на працоўных месцах, рэгулярна звальняе супрацоўнікаў, якія адстаюць ад нарматываў выпрацоўкі і не прымаюць да ўвагі некаторыя віды траўмаў на вытворчасці.

Стварэнне прафсаюза
-------------------

Першая спроба стварэння прафсаюза на Amazon у ЗША прайшла ў горадзе Бессемер у штаце Алабама ў 2021 годзе. У выніку работнікі склада прагаласавалі супраць стварэння прафсаюзу. Перад галасаваннем, рабочыя са склада ў Бессемеры заяўлялі, што кіраўніцтва кампаніі перашкаджала правядзенні галасавання за стварэнне прафсаюза. Да прыкладу, кіраўніцтва кампаніі пачало вешаць антыпрафсаюзныя постэры ў туалетах склада, праводзіла абавязковыя антыпрафсаюзныя трэнінгі, а таксама адпраўляла паведамлення, якія асуджаюць прафсаюзы, праз карпаратыўныя прыкладанні і нават на тэлефоны.

Першае паспяховае галасаванне за стварэнне прафсаюза прайшло на складзе JFK8 у Нью-Ёрку 2 красавіка 2022 года. Пасля паспяховага галасавання на складзе JFK8, кіраўніцтва кампаніі Amazon вырашыла аспрэчыць вынікі галасавання, заявіўшы, што прафсаюзныя актывісты, з мэтай атрымаць галасы рабочых, раздавалі марыхуану і пагражалі рабочым-мігрантам пазбаўленне льгот.

2 мая 2022 года на складзе LDJ5 у Нью-Ёрку было праведзена галасаванне аб стварэнні прафсаюза, на якім прафсаюзныя актывісты пацярпелі паражэнне.

Зноскі
------

1. ↑  *Shona Ghosh*. Undercover author finds Amazon warehouse workers in UK 'peed in bottles' over fears of being punished for taking a break (англ.).  Business Insider (16 красавіка 2018). Праверана 2023-2-10.
2. ↑  Amazon признала, что некоторые ее сотрудники ходят в туалет в бутылки, потому что не успевают. Обещает решить это (руск.).  Hromadske.TV (3 красавіка 2021). Праверана 2023-2-13.
3. ↑  Amazon согласился, что водителям некуда и некогда ходить в туалет. Но наличие такой проблемы складах все еще отрицает (руск.).  oborot.ru (5 красавіка 2021). Праверана 2023-2-10.
4. ↑  *Amnesty International*. Black Friday rush must not cost Amazon workers their health and safety (англ.) (27 лістапада 2020). Праверана 2023-2-10.
5. ↑  *The Morning Call*. Inside Amazon’s Warehouse (англ.) (1 красавіка 2019). Праверана 2023-2-10.
6. ↑  *Vice*. Inside Amazon’s Secret Program to Spy On Workers’ Private Facebook Groups (англ.) (1 красавіка 2019). Праверана 2023-2-10.
7. ↑  *Dev.by*. Опубликовано исследование о нечеловеческих условиях труда в Amazon (руск.) (2 верасня 2020). Праверана 2023-2-10.
8. ↑  *Euronews*. Сотрудники Amazon в Бессемере проголосовали против создания профсоюза (руск.) (10 красавіка 2021). Праверана 2023-2-10.
9. ↑  *Amnesty International*. Как работники Amazon борются за свои трудовые права в США. Рассказывает Amnesty International (руск.) (1 сакавіка 2021). Праверана 2023-2-10.
10. ↑  *ТАСС*. Amazon против профсоюзов. Чем недовольны работники компании (руск.) (9 красавіка 2021). Праверана 2023-2-10.
11. ↑  *Вести*. Работникам Amazon в США впервые удалось создать профсоюз (руск.) (4 лютага 2022). Праверана 2023-2-10.
12. ↑  *BBC*. Amazon workers win battle to form first US union (англ.) (4 лютага 2022). Праверана 2023-2-10.
13. ↑  *Sam Tabahriti*. Amazon says New York union organizers gave workers weed to help secure unionization votes (англ.).  Business Insider (10 красавіка 2022). Праверана 2023-2-10.
14. ↑  Amazon пытается обжаловать решение о создании профсоюза (руск.).  1prof.by (11 красавіка 2022). Праверана 2023-2-10.
15. ↑  *The New York Times*. Amazon Union Loses Vote at Second Staten Island Warehouse (англ.). Праверана 2023-2-10.

Спасылкі
--------

* Справаздача Open Markets Institute аб умовах працы на Amazon ад верасня 2020 года

|  |  |
| --- | --- |
| ⚙️   У сацыяльных сетках | Facebook · Твітэр |
| Фота, відэа і аўдыё | Instagram · TikTok · YouTube |